‘ম্যাডাম সেনগুপ্ত’র পোস্টারে চমক, কবে মুক্তি নতুন ছবি?

কলকাতা: মুক্তি পেয়েছে ‘পুরাতন’ রমরমিয়ে চলছে এই ছবি। এর মধ্যেই প্রকাশ্যে ‘ম্যাডাম সেনগুপ্ত’র (Madam Sengupta) হাড় হিম করা পোস্টার। পোস্টার একেবারে বাঙালিয়ানায় ভরপুর। কবে মুক্তি পাচ্ছে এই ছবি?

মুক্তি পেল ঋতুপর্ণা সেনগুপ্তর (Rituparna Sengupta) ‘ম্যাডাম সেনগুপ্ত – আবোল তাবোল হত্যা রহস্য’ ছবির পোস্টার। মুখ্যচরিত্রে ঋতুপর্ণা সেনগুপ্ত। রয়েছেন কৌশিক সেন এবং রাহুল বোস। হত্যারহস্যের প্রেক্ষাপটে এই ছবি।সব ঠিকঠাক থাকলে আগামী ৪ জুলাই মুক্তি পাবে ছবিটি। পোস্টারে বাবুরাম সাপুড়ে, হুঁকোমুখো হ্যাংলার মতো আবোল তাবোলের বিখ্যাত সব চরিত্রের দেখা গিয়েছে। বাঙালীয়ানাতেও ভরপুর এই ছবি। পোস্টারেও সেই ঝলক স্পষ্ট। সায়ন্তন ঘোষালের এই ছবিতে কার্টুনিস্টের চরিত্রে অভিনয় করবেন ঋতুপর্ণা সেনগুপ্ত। ছবিতে খুনের রহস্যের কিনারা করবেন ঋতুপর্ণা। পোস্টারে ঋতুপর্ণাকে দেখা গিয়েছে খোলা চুলে। পরনে গাঢ় রঙের শাড়ি। ক্যাট আই ফ্রেমড চশমায় নয়া অবতারে ধরা দিলেন অভিনেত্রী। রাহুল বোসকে রাফ অ্যান্ড টাফ অবতারে দেখা গিয়েছে।

আরও পড়ুন: পার্নোর শরীরে জড়ানো গাঢ় নীল শাড়ি

অন্য খবর দেখুন